Diari Oficial de la Generalitat Valenciana


Sumari del DOGV 9507, del 09-01-2023 (2022/12661)

RESOLUCIÓ de 21 de desembre de 2022, de la secretaria autonòmica de Justícia i Administració Pública, d'aprovació del Programa de teletraball de la Subdirecció General Administrativa de LABORA, número 17/2022.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9507

Data del DOGV
:   09-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12972


Data del document
:   21-12-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * Labora, Servici Valencià d'Ocupació i Formació

RESOLUCIÓ de 21 de desembre de 2022, de la secretaria autonòmica de Justícia i Administració Pública, d'aprovació del Programa de teletraball de la Subdirecció General Administrativa de LABORA, número 17/2022. [2022/12467]  
Vista la proposta de Programa de teletreball de la Subdirecció General Administrativa de LABORA, amb número d'expedient 17/2022, es formula aquesta resolució en atenció als antecedents de fet i fonaments de dret següents:  
  
Antecedents de fet  
I. Amb data 18 d'octubre de 2022 es va registrar d'entrada en la Direcció General de Funció Pública sol·licitud de la Direcció General de Planificació i Serveis de LABORA, per a iniciar el procediment d'aprovació del Programa de teletreball de la Subdirecció General Administrativa de LABORA, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara endavant, Decret 49/2021).  
  
II. Analitzada la proposta i la documentació presentada, comprovat si conté tots els elements i requisits previstos en el Decret 49/2021, en data 3 de novembre, la Direcció General de Funció Pública va requerir l'òrgan proponent per a esmenar la falta o acompanyar la documentació preceptiva, en el sentit indicat en l'escrit d'esmena d'aquesta mateixa data.  
  
III. Analitzada la documentació esmenada i comprovat que la proposta de programa compleix tots els elements i requisits previstos en el Decret 49/2021, en data 14 de desembre de 2022, la Direcció General de Funció Pública va elevar proposta de resolució d'aprovació del Programa de teletreball de la Subdirecció General Administrativa de LABORA.  
  
Fonaments de dret  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
  
II. L'article 13.1 del Decret 49/2021, que estableix que quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal dirigida a la direcció general competent en matèria de funció pública.  
  
III. Els apartats dos i tres de l'article 13 del Decret 49/2021, que estableixen la forma de presentació de la proposta, el contingut i la documentació que s'ha d'acompanyar.  
  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a la seua possible esmena i proposar la resolució que procedisca de les propostes de programes de teletreball que es tramiten per les sotssecretaries o òrgans competents en matèria de personal de les conselleries o organismes.  
  
V. L'article 13.5 del Decret 49/2021, que estableix que, transcorregut el termini per a l'esmena, si escau, la direcció general competent en matèria de funció pública elevarà proposta de resolució en el sentit que procedisca a la secretaria autonòmica amb competències en matèria de funció pública.  
  
En virtut de l'anterior, de conformitat amb els preceptes referenciats i altres de general aplicació, i conforme la proposta de resolució elevada per la Direcció General de Funció Pública, resolc:  
  
I. Aprovar el Programa de teletreball de la Subdirecció General Administrativa de LABORA amb el número 17/2022, que s'adjunta com a annex I II a aquesta resolució. El document complet del programa pot consultar-se en la següent pàgina web: https://intralabora.gva.es/va/teletreball, versió valencià i https://intralabora.gva.es/es/teletreball, versió castellà.  
  
II. De conformitat amb el que es preveu en l'article 5 del Decret 49/2021, la duració serà la determinada en el Programa de teletreball, i aquesta serà, en tot cas, d'un màxim d'un any prorrogable per períodes iguals, i s'entendrà prorrogat pel mateix període si arribat el venciment l'òrgan proponent no manifesta el contrari.  
  
III. Les persones que ocupen algun dels llocs de treball identificats en l'annex II i reunisquen els requisits establits en l'article 4 del Decret 49/2021, podran participar voluntàriament en el programa i presentar les seues sol·licituds conforme al model previst, en castellà o en valencià, en les següents adreces web: https://intralabora.gva.es/es/teletreball i https://intralabora.gva.es/va/teletreball, en el termini de 15 dies comptats des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es dirigiran telemàticament a la Direcció General de Planificació i Serveis, la qual dictarà resolució en el termini màxim de tres mesos des de la publicació del programa, en la qual constarà l'inici i la fi del Programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
  
El personal que resulte seleccionat per a participar en el Programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut mitjançant l'emplenament del qüestionari previst en l'article 9 del decret esmentat.  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar recurs de reposició, en el termini d'un mes des de l'endemà de la publicació, davant l'òrgan que ha dictat la resolució.  
  
València, 21 de desembre de 2022.- La secretària autonòmica de Justícia i Administració Pública: Isabel Gemma Fajardo García.  
  
  
  
ANNEX I  
PROGRAMA DE TELETREBALL DE LA SUBDIRECCIÓ GENERAL ADMINISTRATIVA DE LABORA, NÚMERO 17/2022.  
  
A. Causes i objectius de la proposta  
En tot cas haurà de contribuir a una millor organització del treball que fonamenta la seua implantació, així com al foment de les polítiques de corresponsabilitat i conciliació de la vida personal, familiar i laboral.  
Fomentar les polítiques de corresponsabilitat i conciliació de la vida personal, familiar i laboral, així com millorar l'organització del treball mitjançant l'ús de les eines de comunicació i col·laboratives facilitades des de la Direcció General de Tecnologies de la Informació, i que permeten millorar la coordinació, gestió del coneixement, documentació de procediments i eficiència de l'acompliment de les funcions que tenen assignades els llocs de treball d'aquesta subdirecció.  
  
  
B. Duració del programa  
La duració del programa haurà de respectar el que es disposa en l'article 5.1.  
Un any prorrogable per períodes iguals.  
  
C. Informe favorable de l'òrgan superior  
Informe favorable de l'òrgan superior o directiu del qual depenguen els llocs de treball.  
S'adjunta informe favorable de l'òrgan superior.  
  
D. Nombre màxim de llocs  
Nombre màxim de llocs que poden participar en el Programa de teletreball.  
El nombre màxim de llocs que poden participar en el Programa de teletreball és de 44.  
  
I. Identificació clara i concreta de la tipologia dels llocs de treball  
  
Identificació clara i concreta de la tipologia dels llocs de treball que podrien incorporar-se al Programa de teletreball, i s'indicarà l'adscripció orgànica i funcional o territorial.  
Els llocs de treball que s'inclouen en aquest programa corresponen al Servei de Recursos Humans, al Servei de Contractació i Gestió Administrativa i Patrimonial i al Servei d'Arquitectura i Infraestructures. No s'inclouen els llocs corresponents al Servei de Gestió Financera i Pressupostària, que seran objecte d'un altre programa específic en el moment en què s'incorporen els procediments digitals a la intervenció delegada.  
S'adjunta informe de la cap del Servei de Contractació i Gestió Administrativa i Patrimonial, que justifica l'aplicació del Programa de teletreball a determinats llocs de treball del Registre de LABORA.  
  
En el Registre General de LABORA, hi ha en l'actualitat 4 llocs de treball: un negociat d'administració (núm. 38797) i tres llocs d'auxiliars de gestió (núm. 7066, 13872 i 21007).  
Aquests 4 llocs han sigut inclosos en la proposta de Programa de teletreball per a la Subdirecció General Administrativa (SGA) en considerar-se que queda assegurada una adequada atenció i prestació de totes les funcions assignades a aquesta unitat administrativa.  
El lloc de treball amb la referència número 01, subdirector/a general administratiu té associat un nivell 30 de destí. La persona titular del lloc sota la supervisió de la personal titular de la Direcció General de Planificació i Serveis, dirigeix, controla, coordina i supervisa l'execució dels projectes, objectius o activitats que siguen de la seua competència. Per a això s'estructuren els següents serveis:  
- Servei de Recursos Humans.  
- Servei de Contractació i Gestió Administrativa i Patrimonial.  
- Servei de Gestió Financera i Pressupostària.  
- Servei d'Arquitectura i Infraestructures.  
  
El sistema d'organització i comunicació utilitzat en la Subdirecció General (MS Office 365, TEAMS, eines informàtiques per al treball col·laboratiu, plenament implantat) permet realitzar les funcions de direcció, control, coordinació i supervisió amb la modalitat de teletreball prevista en el Decret 49/2021, d'1 d'abril, del Consell, de regulació del teletreball com a modalitat de prestació de serveis de l'empleat públic de l'Administració de la Generalitat, i en el marc de Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA que determina les funcions d'aquesta subdirecció general i la seua incardinació dins de l'estructura organitzativa de LABORA.  
  
D'aquesta manera, el servei que exerceix el lloc de treball de subdirector/a general administratiu queda plenament garantit en els termes previstos pels citats decrets.  
  
F. Distribució de la jornada setmanal del personal participant  
Distribució de la jornada setmanal del personal participant de manera que es garantisquen les previsions de l'article 6. La distribució de la jornada setmanal del personal participant serà la següent:  
- Els llocs de lliure designació prestaran els seus serveis en modalitat de teletreball dos dies a la setmana.  
- Els llocs que no són de lliure designació prestaran els seus serveis en modalitat de teletreball màxim de tres dies a la setmana.   
- El percentatge mínim que, excepció feta de les absències justificades, treballarà en modalitat presencial en cadascun dels serveis de la Subdirecció General Administrativa serà igual o superior al 20 % tots els dies hàbils de la setmana.  
- Tota la plantilla de cadascun dels serveis de la Subdirecció General Administrativa coincidirà els dimecres de cada setmana en règim de treball presencial.  
- D'acord amb l'article 6.2 del Decret 49/2021, el sistema de control de la prestació de serveis s'haurà de registrar en l'aplicació GVCronos, tant en la modalitat presencial com en la modalitat de teletreball.  
  
  
G. Barem aplicable per a la selecció del personal  
Haurà d'ajustar-se als elements continguts en el barem previst en l'annex V d'aquest decret, i es tindran en compte en els termes previstos en aquest. Aquest barem no serà aplicable, llevat que concórreguen entre aquestes, quan es tracte d'empleades públiques víctimes de violència de gènere o persones víctimes de violència terrorista, les qui tindran prioritat absoluta per a participar en el corresponent Programa de teletreball quan així ho sol·liciten.  
Conforme amb el que s'estableix en el Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat, el barem que s'aplicarà al personal treballador que, de manera voluntària, sol·liciten participar en aquest Programa de teletreball serà l'establit en l'annex V del decret esmentat.   
Aquest barem no serà aplicable, llevat que concórreguen entre aquestes, quan es tracte d'empleades públiques víctimes de violència de gènere o persones víctimes de violència terrorista, les qui tindran prioritat absoluta per a participar en el corresponent Programa de teletreball quan així ho sol·liciten.   
  
H. Mitjans tecnològics necessaris  
Mitjans tecnològics necessaris per a l'acompliment de les funcions mitjançant teletreball  
Els mitjans tecnològics necessaris per a l'acompliment de les funcions mitjançant teletreball són els establits per la direcció general competent en matèria de tecnologies de la informació i les comunicacions.  
  
D'acord amb el que s'estableix en l'article del Decret 49/2021, l'Administració proporcionarà i mantindrà a qui teletreballe els mitjans tecnològics per a la seua activitat. En el cas que es produïsca un mal funcionament de l'equip informàtic o en les aplicacions instal·lades que impedisca el teletreball i no puga ser solucionada en el mateix dia, la persona interessada haurà d'incorporar-se al seu centre de treball, fins que estiga solucionat el citat problema tècnic i puga continuar teletreballant.  
  
I. Informe favorable en matèria de tecnologies de la informació  
Informe favorable de la direcció general competent en matèria de tecnologies de la informació i les comunicacions.  
S'adjunta informe favorable de la direcció general competent en la matèria de tecnologies de la informació i les comunicacions.  
  
J. Termini per a la presentació de sol·licituds de participació  
Termini proposat per a la presentació de sol·licituds de participació davant l'òrgan o òrgans proponents del programa, que no podrà ser inferior a 10 dies ni superior a 15 des de la publicació del Programa de teletreball en el Diari Oficial de la Generalitat Valenciana.  
15 dies des de la publicació del Programa de teletreball en el Diari Oficial de la Generalitat Valenciana  
  
K. Informe d'impacte per raó de gènere  
En els termes de l'article 4 bis de la Llei 9/2003, de 2 d'abril, de la Generalitat, per a la igualtat entre dones i homes, un informe d'impacte per raó de gènere.  
S'adjunta l'informe d'impacte per raó de gènere.  
  
València, la directora general de planificació i serveis